
REFERAT DE APROBARE A PROIECTULUI DE HOTĂRÂRE


Secțiunea 1
Titlul proiectului de hotărâre

Proiect de hotărâre privind modificarea şi aprobarea Statului de funcţii 
pentru Direcția Generală a Poliţiei Locale Timişoara 


Secțiunea a 2-a
Motivul emiterii proiectului de hotărâre


1. Descrierea situației actuale
Având în vedere faptul că din evaluările efectuate la nivelul fiecărui serviciu/birou/compartiment din cadrul Direcției Generale a Poliției Locale Timișoara cu privire la posturile vacante existente și raportat la specificul și complexitatea activităților desfășurate, rezultă necesitatea de adaptare a posturilor vacante, în scopul creșterii calității activităților desfășurate și a eficientizării  în ansamblu a activității instituției. 
Ținând cont de rapoartele anuale de evaluare a stării de sănătate a angajaților din cadrul Direcției Generale a Poliției Locale, din care rezultă că, odată cu înaintarea în vârstă a polițiștilor locali, apar afecțiuni de sănătate care duc la o scădere a performanței polițiștilor locali și reprezintă un risc pentru calitatea și eficiența activităților desfășurate.
Menționăm că, la nivelul instituției ne confruntăm cu deficit de polițiști locali corespunzători  din punct de vedere medical pentru exercitarea atribuțiilor de serviciu în condiții de efort fizic și ture de noapte, condiții care țin de esența funcției publice specifice de polițist local, prin urmare se dorește recrutarea unor candidați care să suplinească acest deficit, întrucât adaptarea posturilor la condițiile de sănătate a polițiștilor locali face imposibilă asigurarea eficientă a ordinii și liniștii publice pe raza Municipiului Timișoara în mod continuu și permanent, astfel se impune o întinerire a personalului poliției locale.
În baza art. 407 din O.U.G. nr. 57/2019 privind Codul administrativ, cu modificările și completările ulterioare, ”funcțiile publice se stabilesc pe baza activităților prevăzute la art. 370 alin. (1) – (3), pentru fiecare autoritate și instituție publică, prin act administrativ al conducătorului acesteia, respectiv prin hotărâre a consiliului județean sau, după caz, a consiliului local”.
2. Schimbări preconizate și rezultate așteptate
Prin transformarea posturilor se urmărește asigurarea unui cadru mai larg de selecție a candidaților, întrucât majoritatea posturilor se reduc de la gradul profesional ”superior” sau ”principal”, la gradul profesional ”asistent” sau ”debutant”. 
În baza acestor transformări se acordă posibilitatea înscrierii la concurs a candidaților care au absolvit recent studii liceale, respectiv studii medii liceale, finalizate cu diplomă de bacalaureat și a candidaților care au absolvit studii universitare de licență, cu diplomă de licență sau echivalentă, ceea ce ne asigură o valorificare a pregătirii profesionale în domeniile de studii absolvite. Totodată, în cadrul  unui serviciu a fost identificată necesitatea de recrutare a unor potențiali candidați care să dețină experiență și pregătire profesională în domeniu, pentru rezolvarea sesizărilor cu un grad de complexitate mai ridicat, ceea ce presupune experiență în organizarea muncii, abilități de comunicare și gestionare a situațiilor tensionate.
De asemenea, precizăm faptul că prin transformarea posturilor vacante existente în posturi vacante de grad profesional inferior se asigură o diminuare a cheltuielilor de personal a instituției.
Precizăm că prin transformarea funcțiilor publice de execuție vacante, nu se afectează structura organizatorică a instituției, nu se desfiintează și nici nu se înființează funcții publice noi, ci doar se realizează adaptarea funcțiilor publice raportat la necesitățile fiecărui serviciu/birou/compartiment. 

Conform art. 407 din O.U.G. nr. 57/2019 privind Codul administrativ, cu modificările și completările ulterioare, propunem transformarea următoarelor funcții publice de execuție vacante:
1. Polițist local, clasa I, gradul profesional superior, din cadrul Compartimentului Intervenție Rapidă (ID - 395462), în funcție publică de execuție vacantă de polițist local, clasa I, gradul profesional principal din cadrul Compartimentului Intervenție Rapidă (ID - 395462);
2. Polițist local, clasa I, gradul profesional superior, din cadrul Biroului Proximitate și Siguranță Publică (ID – 395461), în funcție publică de execuție vacantă de polițist local, clasa I, gradul profesional asistent din cadrul Biroului Proximitate și Siguranță Publică (ID – 395461);
3. [bookmark: _Hlk123121353]Polițist local, clasa I, gradul profesional principal, din cadrul Biroului Proximitate și Siguranță Publică (ID – 570640), în funcție publică de execuție vacantă de polițist local, clasa I, gradul profesional asistent din cadrul Biroului Proximitate și Siguranță Publică (ID – 570640);
4. [bookmark: _Hlk123121401]Polițist local, clasa I, gradul profesional principal, din cadrul Serviciului Inspecție Comercială (ID – 395522), în funcție publică de execuție vacantă de polițist local, clasa I, gradul profesional asistent, din cadrul Serviciului Inspecție Comercială (ID – 395522);
5. Polițist local, clasa I, gradul profesional principal, din cadrul Serviciului Disciplina în Contrucții și Afișaj Stradal (ID – 395599), în funcție publică de execuție vacantă de polițist local, clasa I, gradul profesional asistent din cadrul Serviciului Disciplina în Contrucții și Afișaj Stradal (ID – 395599);
6. Polițist local, clasa I, gradul profesional debutant, din cadrul Serviciului Protecția Mediului (ID – 395468), în funcție publică de execuție vacantă de polițist local, clasa I, gradul profesional superior din cadrul Serviciului Protecția Mediului (ID – 395468);
7. [bookmark: _Hlk123122271][bookmark: _Hlk123122907]Consilier, clasa I, gradul profesional principal, din cadrul Compartimentului Auto și Armament (ID – 395369), în funcție publică de execuție vacantă de consilier, clasa I, gradul profesional debutant din cadrul Compartimentului Auto și Armament (ID – 395369) ;
8. [bookmark: _Hlk123122935]Consilier, clasa I, gradul profesional principal, din cadrul Compartimentului Securitate și Sănătate în Muncă (ID – 452054), în funcție publică de execuție vacantă de consilier, clasa I, gradul profesional asistent din cadrul Compartimentului Securitate și Sănătate în Muncă (ID – 452054).

În conformitate cu legea nr. 153/2017 Lege-cadru privind salarizarea personalului plătit din fonduri publice, cu modificările și completările ulterioare, coroborat cu Hotărârea Consiliului Local al Municipiului Timișoara nr. 368 din 26.07.2022 privind aprobarea reorganizării, schimbarea denumirii instituției, modificarea și aprobarea Organigramei, Statului de funcții, Regulamentului de Organizare și Funcționare și aprobarea coeficienților de ierarhizare a posturilor pentru Direcția Poliției Locale Timișoara și a O.U.G. nr. 79/08.11.2017 pentru modificarea și completarea Legii nr. 227/2015 privind Codul fiscal.

3. Alte informații
Precizăm că modificările solicitate mențin numărul de posturi aprobat, nu modifică structura din organigramă și se menține încadrarea în prevederile bugetare aprobate.

4. Concluzii
Având în vedere considerentele expuse, propunem aprobarea Statului de funcții pentru Direcția Generală a Poliției Locale Timișoara, conform anexei.

